Source: https://www.cus.sk/blog/zavierka-2-cast-kategorizacia-uctovnych-jednotiek.php?id=2
Timestamp: 2019-02-20 18:29:57+00:00
Document Index: 15299734

Matched Legal Cases: ['§ 2', '§ 5', '§ 5', '§ 5', '§ 5', '§ 2', '§ 2', '§ 6', '§ 7', '§ 8', '§ 2', '§ 17', '§ 17', '§ 2', '§ 6', '§ 7', '§ 8', '§ 2', '§ 2', '§ 2', '§ 39']

2. časť - Kategorizácia účtovných jednotiek (ďalej len „ÚJ“)
Zatriedenie ÚJ do veľkostných skupín:
Dátumom 01.01.2015 sme si už boli povinní zatriediť ÚJ do veľkostných skupín, pričom pri tomto zatriedení (kategorizácií) sme vychádzali z ustanovenia § 2 ods. 5 zákona NR SR o účtovníctve číslo 431/2002 Z.z. v znení neskorších zmien a predpisov (ďalej len ZoÚ). Informácia pre tých, ktorí chcú vedieť aj viac - ide o metodiku prevzatú z článku 3 „Smernice Rady 2014/102/EÚ zo 7. novembra 2014, ktorou sa upravuje smernica Európskeho parlamentu a Rady 2013/34/EÚ o ročných účtovných závierkach, konsolidovaných účtovných závierkach a súvisiacich správach určitých druhov podnikov z dôvodu pristúpenia Chorvátskej republiky“.
Aké veľkostné skupiny ÚJ upravuje § 5 zákona o účtovníctve?
mikro účtovná jednotka, (§ 5 písm. a) ZoÚ)
malá účtovná jednotka, (§ 5 písm. b) ZoÚ)
veľká účtovná jednotka, (§ 5 písm. c) ZoÚ)
Aké kritéria sú rozhodujúce pre zatriedenie ÚJ do veľkostných skupín?
celková suma majetku: netto aktíva zo súvahy (§ 2 ods. 9 ZoÚ),
čistý obrat = výnosy z predaja výrobkov, tovarov a služieb po odpočítaní zliav (§ 2 ods. 15 ZoÚ),
priemerný prepočítaný počet zamestnancov – ide o štatistický ukazovateľ.
(Pozn.: Podľa definície Štatistického úradu SR: „Priemerný evidenčný počet zamestnancov v prepočítaných počtoch je aritmetickým priemerom denných evidenčných počtov zamestnancov za sledované obdobie prepočítaných na plnú zamestnanosť. Prepočet sa vykoná na základe dĺžky pracovných úväzkov zamestnancov, v ojedinelých prípadoch podľa skutočne odpracovaných hodín.“ Na základe listu Ministerstva financií SR číslo 9410/2003-92 sa pri určení koncových stavov zamestnancov v jednotlivých štvrťrokoch vychádza zo štatistického výkazu Práca 2-04 „Štvrťročný výkaz o práci“ z údaju na riadku 1 modulov 5 a 84, ktorým je priemerný evidenčný počet zamestnancov prepočítaný na plne zamestnaných)
Akú právnu formu ÚJ zatrieďujeme do veľkostných skupín?
Teda všetky právne formy, ktoré dobrovoľne alebo povinne účtujú v sústave podvojného účtovníctva.
Prehľadná pomôcka pre zatriedenie ÚJ do veľkostnej skupiny v zmysle § 6, § 7 a § 8 zákona o účtovníctve:
Mikro ÚJ <=350 <=700 <=10
Malá ÚJ >350 <=4 000 >700 <=8 000 >10 <=50
Veľká ÚJ >4 000 >8 000 >50
Na aké ÚJ sa zatriedenie do veľkostných skupín nevzťahuje?
Riešenie nachádzame v ustanovení § 2 ods. 13 zákona o účtovníctve, ktorý s odkazom na § 17a a § 17b zákona o účtovníctve definuje tieto ÚJ následne:
banka, správcovská spoločnosť, poisťovňa okrem zdravotnej poisťovne, zaisťovňa, Slovenská kancelária poisťovateľov, dôchodková správcovská spoločnosť, doplnková dôchodková spoločnosť, Burza cenných papierov a Železnice SR,
pobočka zahraničnej banky, pobočka zahraničnej správcovskej spoločnosti, pobočka poisťovne z iného členského štátu, pobočka zahraničnej poisťovne, pobočka zaisťovne z iného členského štátu a pobočka zahraničnej zaisťovne,
Zhrnutie ÚJ, ktoré nezatrieďujeme do veľkostných skupín:
ÚJ, ktoré povinne účtujú podľa IFRS (IFRS = medzinárodné účtovné štandardy);
zahraničné osoby, ktoré na území SR vykonávajú podnikateľskú činnosť alebo inú činnosť podľa osobitných predpisov;
subjekty verejného záujmu podľa § 2 ods. 14 ZoÚ (napr.. Burza CP, Centrálny depozitár CP, dôchodkový fond, atď.).
pre zatriedenie ÚJ do veľkostnej skupiny musia byť súčasne splnené aspoň dve podmienky; (pozn.: § 6, § 7 a § 8 ZoÚ + viď tabuľka ) ;
ak ÚJ nesplní súčasne aspoň dve podmienky zatriedenia, napr. ak splní z každej kategórie len jednu podmienku, zatriedime ju ako malú ÚJ;
ÚJ, ktorá vznikla v roku 2016 sa zatriedi do veľkostnej skupiny na základe vlastného rozhodnutia a zostáva v tejto veľkostnej skupine aj v bezprostredne nasledujúcom účtovnom období (rok 2016 a 2017). (pozn.: § 2 ods. 11 ZoÚ);
ÚJ, ktorá spĺňa podmienky pre mikro účtovnú jednotku, môže postupovať ako malá účtovná jednotka. (pozn.: § 2 ods. 12 ZoÚ);
ÚJ nemení svoje zatriedenie do veľkostnej skupiny po vstupe do likvidácie alebo po vyhlásení konkurzu (§ 2 ods. 10 v nadväznosti na § 39l ods. 1 ZoÚ).
V 3.časti článku sa budeme venovať Mikro účtovnej jednotke.